CELEX: 32018R1095
Language: lv
Date: 2018-07-26 00:00:00
Title: Padomes Regula (ES) 2018/1095 (2018. gada 26. jūlijs) par zvejas iespēju iedalīšanu saskaņā ar protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024)

3.8.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 197/1
               
            
         PADOMES REGULA (ES) 2018/1095
         (2018. gada 26. jūlijs)
         par zvejas iespēju iedalīšanu saskaņā ar protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padome 2008. gada 17. martā pieņēma Regulu (EK) Nr. 242/2008 (1), ar ko noslēdz partnerattiecību nolīgumu zivsaimniecības nozarē starp Kotdivuāras Republiku un Eiropas Kopienu (2) (“nolīgums”).
                  
               
                     (2)
                  
                  
                     Nolīguma līdzšinējā protokola darbības termiņš ir beidzies 2018. gada 30. jūnijā.
                  
               
                     (3)
                  
                  
                     Komisija Eiropas Savienības vārdā ir risinājusi sarunas par jaunu protokolu, ar kuru īsteno nolīgumu (“protokols”). Protokols tika parafēts 2018. gada 16. martā.
                  
               
                     (4)
                  
                  
                     Ievērojot Padomes Lēmumu (ES) 2018/1069 (3), protokolu parakstīja 2018. gada 1. augustā, ņemot vērā tā vēlāku noslēgšanu.
                  
               
                     (5)
                  
                  
                     Būtu jāiedala dalībvalstīm zvejas iespējas par visu protokola piemērošanas laiku.
                  
               
                     (6)
                  
                  
                     Eiropas Parlamenta un Padomes Regulas (ES) 2017/2403 (4) 12. pantā noteikts, ka konkrētā gadā vai jebkādā citā attiecīgā laikposmā, kurā tiek īstenots ilgtspējīgas zivsaimniecības partnerattiecību nolīguma protokols, ņemot vērā neizmantoto zvejas atļauju derīguma termiņus, būtu dalībvalstis par tām jāinformē, lai neizmantotās zvejas iespējas attiecīgā gadījumā varētu pārdalīt.
                  
               
                     (7)
                  
                  
                     Lai nodrošinātu Savienības kuģu zvejas darbību raitu uzsākšanu, protokols tiks provizoriski piemērots no tā parakstīšanas dienas. Tāpēc arī šī regula būtu jāpiemēro no tās pašas dienas,
                  
               IR PIEŅĒMUSI ŠO REGULU.
         
            1. pants
            
               1.   Zvejas iespējas, kas noteiktas saskaņā ar protokolu, dalībvalstīm tiek iedalītas šādi:
               
                           a)
                        
                        
                           tunzivju seineri:
                           
                                        
                                    
                                    
                                       Spānija: 16 kuģi
                                    
                                 
                                        
                                    
                                    
                                       Francija: 12 kuģi
                                    
                                 
                     
                           b)
                        
                        
                           kuģi zvejai ar dreifējošām āķu jedām:
                           
                                        
                                    
                                    
                                       Spānija: 6 kuģi
                                    
                                 
                                        
                                    
                                    
                                       Portugāle: 2 kuģi
                                    
                                 
                     
            
               2.   Regulu (ES) 2017/2403 piemēro, neskarot nolīgumu un protokolu.
            
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 1. augusta.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 26. jūlijā
            
               
                  Padomes vārdā –
               
               
                  priekšsēdētājs
               
               G. BLÜMEL
            
         
         
            (1)  Padomes Regula (EK) Nr. 242/2008 (2008. gada 17. marts) par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Kotdivuāras Republiku (OV L 75, 18.3.2008., 51. lpp.).
         
            (2)  OV L 48, 22.2.2008., 41. lpp.
         
         
            (3)  Padomes Lēmums (ES) 2018/1069 (2018. gada 26. jūlijs) par to, lai Savienības vārdā parakstītu un provizoriski piemērotu protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024) (OV L 194, 31.7.2018., 1. lpp.).
         
            (4)  Eiropas Parlamenta un Padomes Regula (ES) 2017/2403 (2017. gada 12. decembris), par ārējo zvejas flotu ilgtspējīgu pārvaldību un ar ko atceļ Padomes Regulu (EK) Nr. 1006/2008 (OV L 347, 28.12.2017., 81. lpp.).